Source: http://www.gazetasv.ro/foresta-suceava-ozana-targu-neamt-3-1/
Timestamp: 2020-07-04 02:23:20+00:00

Document:
Foresta Suceava – Ozana Târgu Neamț: 3-1 | GazetaSV.ro
Trei puncte si atat. Cu asta a ramas Foresta de pe urma meciului castigat sambata, pe stadionul Areni, scor 3-1, in fata nou-promovatei Ozana Targu Neamt, in cadrul etapei a VII-a a Ligii a III-a.
“Galben-verzii” au presat inca din debutul jocului, dar Hagiu nu l-a putut invinge pe Balba cu un sut din 12 metri, mingea fiind respinsa cu piciorul de portarul sucevean dintre buturile Ozanei. Insistenta gazdelor s-a concretizat in minutul 19, cand Martin a primit o minge la 14 metri si a deschis scorul cu un sut deviat usor de Balint. La jumatatea primei reprize, Pavel a trimis razant cu transversala dintr-o lovitura libera, iar un minut mai tarziu Balba a deviat mingea in bara la un sut puternic pe jos expediat de Martin. De partea cealalta, formatia nemteana a scos capul de la cutie in minutul 35, cand Hodorogea a sutat din careu, putin pe langa poarta. Foresta avea sa-si dubleze avantajul cu doua minute inainte de pauza, cand nou-intratul Furtuna a blocat o minge cu mana in propriul careu, centralul a dictat penalty, iar Druga nu a iertat de pe punctul cu var de la 11 metri.
In repriza secunda, Petre Grigoras a trecut la un 4-4-2 ce s-a vrut si mai ofensiv, dar atacantii suceveni au tratat cu superficialitate multe faze, Hagiu, Marin, in doua randuri si Rigoni ratand sansa golului trei. Acesta a cazut in minutul 74, cand Hagiu a centrat din banda dreapta, Rusu a deviat mingea, iar Martin a impins-o in poarta dintr-un metru. Sapte minute mai tarziu a venit si golul de onoare al Ozanei Targu Neamt, marcat de Hodorogea cu un sut puternic a la coltul scurt.
Foresta Suceava: Ailenei – Ichim, Avramia, Vitelaru – R. Sumanariu, Hagiu, Celeadnic, Pavel, Druga – Martin, Marin. Antrenor: Petre Grigoras. Au mai intrat: Onofras, Rigoni, Cerlinca si Pipos.
Grigoras: “Ar fi trebuit sa castigam si mai lejer”
“Doar punctele ne raman de pe urma acestui meci. Am jucat cu teama. E greu sa inteleg atitudinea asta. Fara sa-i jignesc pe adversari, dar ar fi trebuit sa castigam si mai lejer. Dai cat poti, nu joci la misto pentru ca ai 3-0. E bine ca am castigat. E singurul lucru bun. Daca nu ne trezim insa foarte repede, sunt sanse minime sa punem probleme adversarilor mai puternici. Saptamana viitoare ne asteapta un meci foarte greu la Piatra Neamt, cu o echipa net superioara adversarului de astazi”, a spus antrenorul Petre Grigoras dupa victoria cu Ozana.
Seful bancii tehnice a salutat si revenirea lui Rigoni si Cerlinca, introdusi pe gazon in ultima jumatate de ora a meciului de sambata: “Ii astept de la inceputul campionatului pentru ca au un plus de inventivitate, un plus de tehnica, un plus de viteza, ceea ce ne lipseste cu desavarsire. Au alta calitate, dar nu sunt inca la un nivel ridicat din punct de vedere fizic”.
CSM Bacau – CSM Focsani 0-0
CSM Pascani – Aerostar Bacau 0-7
Dunarea de Jos Galati – Ceahlaul Piatra Neamt 0-1
Foresta Suceava – Ozana Târgu Neamt 3-1
Husana Husi – FC Botosani II 2-1
Somuz Falticeni – Stiinta Miroslava 0-2
Bucovina Radauti – Otelul Galati 1-2
Sporting Liesti – KSE Târgu Secuiesc 1-0
1. Aerostar Bacau 7 7 0 0 21-5 21
2. Otelul Galati 7 6 0 1 13-5 18
3. Ceahlaul Piatra Neamt 7 5 0 2 17-7 15
4. Bucovina Radauti 7 5 0 2 15-5 15
6. CSM Focsani 7 4 2 1 8-3 14
7. Stiinta Miroslava 7 3 1 3 14-12 10
8. FC Botosani II 7 3 1 3 15-15 10
9. Ozana Targu Neamt 7 2 2 3 12-11 8
10. Husana Husi 7 2 1 4 6-8 7
11. Sporting Liesti 7 2 1 4 5-13 7
12. KSE Targu Secuiesc 7 0 5 2 3-5 5
13. CSM Bacau 7 1 2 4 1-8 5
14. Somuz Falticeni 7 1 2 4 4-14 5
15. Dunarea de Jos Galati 7 0 3 4 5-11 3
16. CSM Pascani 7 0 0 7 8-31 0
Scrie un comentariu! la "Foresta Suceava – Ozana Târgu Neamț: 3-1"

References: CSM 
 CSM 

CSM 
 CSM 
 CSM 
 CSM